Nová Sedlica

eta|250px|maldekstra|Trilanda punkto sur monto Kremenec
Nová Sedlica (rutene Новоселиця (novoselicja), ukraine Novoselicja hungare Újszék) estas rutena vilaĝo en orienta Slovakio.

 Situo 
La vilaĝo estas la plej orienta vilaĝo en Slovakio kaj ĝia teritorio najbaras kun Pollando kaj Ukrainio. La teritorio de vilaĝo kuŝas en distrikto Snina 43 km for de Snina, en la montaro Bukovské vrchy en la montara valkaldrono kune kun vilaĝo Zboj, kiu kuŝas pli sude, proksime de ĉefa montoĉeno de Karpatoj, kie kondukas slovak-pola limo. Tra la vilaĝo fluas rojo Zbojský potok, kiu elfontas sub la slovaka-pola limo sub la ĉefa karpata montspino. De okcidento staras monto Veľký Bukovec kaj oriente Kremenec je la slovaka-ukrainia-pola limoj.

 Historio 
La vilaĝo estis unue menciita en la jaro 1567. Ĝis jaro 1630 la vilaĝo estis konata sub nomo Rozdiel kaj apartenas origine al noblaj familioj de Humenné, poste al kelkaj aliaj noblaj familioj. En 1910 loĝis tie 685 da vilaĝanoj, plejparte rutenoj. Dum la 1-a mondmilito okazis tie gravaj bataloj. Ĝis Traktato de Trianon Újszék apartenis al Hungara Reĝlando, al Zemplén (reĝa departemento), al distrikto de Snina, poste al Ĉeĥoslovakio, fine ekde 1993 al Slovakio. Dum unua disfalo de Ĉeĥoslovakio en 1939 la hungara armeo okupis tiean limozonon loĝatan de ankaŭ rutenoj. Tiu loko estis parto de aŭtonomio rutena kune kun iama Karpata Ukrainio. Tio apartenis al Hungario ĝis apero de Ruĝa Armeo fine de 1944.

 Konstruaĵoj 
Origina ligna preĝejo de 18-a jarcento estis transmetita al Muzeo en Humenné. En vilaĝo estas kelkaj konstruaĵoj de popola arkitekturo. En la centro de vilaĝo staras ligna dometo kun pajla tegmento kiu estas konservita kiel memoraĵo.

 Vidindaĵoj 
Naturrezervejo Stužica al kiu kondutas markita turista piedvojo.

 Natur protektado 
La parto de teritorio de vilaĝo estas en la Nacia parko Poloniny, kiu havas ĉi tie sian informacian centron kaj inkludas protektita teritorio:
 Nacia naturrezervejo Stužica.
La vilaĝo mem kuŝas en ŝirma zono de NP.

Kategorio:Nacia parko Poloniny
Kategorio:Municipoj en distrikto Snina
Kategorio:Rutenaj municipoj de distrikto Snina